Pītija

Pītija () bija Apollona tempļa augstās priesterienes tituls Delfos Grieķijas centrālajā daļā. Viņa kalpoja par tempļa orākulu un bija pazīstama kā Delfu orākuls.

Pītijas amats izveidots ne vēlāk kā 8. gadsimtā p.m.ē.Morgan, C. (1990). Athletes and Oracles: The Transformation of Olympia and Delphi in the Eighth Century BC. p. 148. (lai gan daži aprēķini datē svētnīcu jau ar 1400. gadu p.m.ē.), un viņa bija plaši pazīstama ar saviem pareģojumiem, ko dievišķā apsēstībā (entuziasmā) caur viņu izteica Apollons. Pītijas priesteriene kļuva par ievērojamu personu 7. gadsimta p.m.ē. beigām, un viņas padomus turpināja saņemt līdz pat 4. gadsimta beigām mūsu ērā.Michael Scott. Delphi: A History of the Center of the Ancient World. Princeton University Press, p. 30. Šajā periodā Delfu orākuls bija prestižākais un autoritatīvākais orākuls grieķu vidū, un viņa bija viena no ietekmīgākajām sievietēm klasiskajā pasaulē. Orākuls ir viena no vislabāk dokumentētajām sengrieķu reliģiskajām institūcijām. Savos darbos orākulu pieminējuši ir Aishils, Aristotelis, Aleksandrijas Klements, Diodors, Diogens, Eiripīds, Hērodots, Jūliāns, Justīns, Līvijs, Lukāns, Neposs, Ovidijs, Pausanijs, Pindars, Platons, Plūtarhs, Sofokls, Strabons, Tukidīds un Ksenofonts.

Tomēr informācija par Pītijas darbību ir trūcīga, tā iztrūkst vai vispār neeksistē, jo klasiskā perioda (6.—4. gadsimts p.m.ē.) autori šo procesu uzskata par vispārzināmu un sīkāk neizskaidro. Sīkāk orākuls rakstos aprakstīts no 1. gadsimta p.m.ē. līdz 4. gadsimtam m.ē., tomēr šajā posmā sastopama pretrunīga informācija.Michael Scott. Delphi: A History of the Center of the Ancient World. Princeton University Press, p. 11. Vienā no galvenajiem stāstiem apgalvots, ka Pītija pareģojumus izteica neprātīgā vai apreibušā stāvoklī, ko izraisīja no klints atveres nākošie tvaiki, un ka viņa runāja nesakarīgas frāzes. Priesteri interpretēja viņas izteikumus kā mīklainus pareģojumus un pārveidoja tos daktilā heksametra pantos, no kuriem daudzi saglabājušies sengrieķu literatūrā.Kā piemērs: Lewis Farnell, The Cults of the Greek States , 1907, vol. IV, p. 189. Hērodots 5. gadsimtā p.m.ē. apraksta Pītiju runājam daktila heksametra pantos.Herodotus. The Histories. Godley, A. D., translator. Harvard University Press. 1920. Book one, chapter 65. (1922)

 Atsauces 

 Ārējās saites 

Kategorija:Pravieši
Kategorija:Senās Grieķijas cilvēki